| Barbadosasangl. *Barbados*
 |
| --- |
| 

|  |  |
| --- | --- |
| Barbadoso vėliava | Barbadoso herbas |
| Vėliava | Herbas |

 |
| **Himnas:**„Gausiai ir reikiamu laiku" |
| Barbadosas žemėlapyje |
| **Valstybinė kalba** | anglų |
| **Sostinė** | Bridžtaunas |
| **Didžiausias miestas** | Bridžtaunas |
| **Valstybės vadovai** • Prezidentė • Premjeras |  Sandra MasonMia Mottley |
| **Plotas**  • Iš viso   • % vandens |   431 km2 (181) |
| **Gyventojų**   • 2017  • Tankis |  285 744 (182)649,45 žm./km2 (7) |
| **BVP**  • Iš viso  • BVP gyventojui | 2006 (progn.)5,10 mlrd. $ (153)18 200 $ (44) |
| **Valiuta** | Barbadoso doleris (BBD) |
| **Laiko juosta** • Vasaros laikas | UTC -4 netaikomas |
| **Nepriklausomybė** Paskelbta Pripažinta | nuo Jungtinės Karalystės 1966 m. lapkričio 30 d.  |
| **Interneto kodas** | .bb |
| **Šalies tel. kodas** | 1-246 |
| **Kirčiavimas** | *Barbadòsas* |

**Barbadòsas** (angl. *Barbados*) – valstybė-sala Vest Indijoje, Mažųjų Antilų salose tarp Karibų jūros ir Atlanto vandenyno.

Istorija
--------

*Pagrindinis straipsnis – Barbadoso istorija*.
*Dar žiūrėkite: Karibų jūros regiono istorija, Britų Vakarų Indijos*

1518 m. indėnų gyvenamą Barbadoso salą užėmė ispanai. 1605 m. salą užėmė anglai, 1625 m. sala tapo Didžiosios Britanijos kolonija. Pradėtos kurti tabako, o nuo XVII a. vidurio – cukranendrių plantacijos. 1628 m. pradėtas statyti Bridžtaunas.

Darbams buvo gabenami juodaodžiai iš Afrikos. 1816 m. čia vyko vergų sukilimas. 1834 m. Barbadose buvo panaikinta vergovė, bet kova prieš britų valdžią stiprėjo. 1876 m. sukilimas reikalavęs federacijos (su kitomis britų kolonijomis) buvo numalšintas. XX a. pirmoje pusėje Barbadose sustiprėjo kova dėl nepriklausomybės.

1950 m. įvesta visuotinių rinkimų teisė. 1958–1962 m. Barbadosas buvo Vest Indijos federacijos dalimi. 1966 m. Barbadosas paskelbė nepriklausomybę nuo Didžiosios Britanijos, tačiau liko Tautų Sandraugos dalimi.

Politinė sistema
----------------

Barbadoso žmonės: pirmoji prezidentė Sandra Mason
*Pagrindinis straipsnis – Barbadoso politinė sistema*.
Valdymo forma – iki 2021 m lapkričio 30 dienos buvo konstitucinė monarchija. Šalies vadovas – Didžiosios Britanijos karalienė Elžbieta II, kuriai šalyje atstovavo generalgubernatorius. Nuo 2021 metų lapkričio 30 dienos Barbadosas pasiskelbė respublika.

Įstatymų leidžiamoji valdžia yra dvejų rūmų parlamentas, sudarytas iš aukštesniųjų rūmų – Senato ir žemesniųjų – Nacionalinės Asamblėjos. Senatą sudaro 21 narys, skiriami ministro pirmininko ir opozicijos lyderio, o Nacionalinę Asamblėją – 30 narių, renkamų visuotiniu balsavimu, penkeriems metams. Nuo 2018 m. šalies premjero pareigas eina Mia Mottley.

Vyriausybė yra skiriama Barbadoso prezidento, o vyriausybės vadovo pareigas eina Premjeras.

Administraciniu požiūriu šalis yra susikirstyta į 11 apygardų.

Barbadose vyrauja dvipartinė sistema. Barbadoso leiboristų partija (BLP) – seniausia politinė šalies partija, įkurta 1938 m. Grantlo Adamso ir Demokratinė darbo partija. 2018 m. rinkimų manifestas įvardintas tolimesnis biudžeto deficito mažinimas ir valstybės skolų, kontrolės mažinimą, dėka kapitalo ir mokesčių už energetiką gavimo, taip pat užtikrinti pilną gyventojų užimtumą. BLP orientuojasi į patrauklias kapitalo investicijas, sukuriant naujas įmones, išplečiant eksportą, suteikiant mokesčių lengvatas turizmui ir tarptautiniam verslui, taip pat aprūpinant Barbadosą darbo jėga. Kita partija – 1956 m. įkurta Barbadoso darbo partija (BDP) yra centro kairės pakraipos, nors deklaruoja britų liberalizmo idėjų tęstinumą.

Nuo nepriklausomybės paskelbimo DLP valdė 1966–1976, 1986–1994, 2008–2018 m.; BDP – 1976–1986, 1994–2008 ir nuo 2018 m.

Barbadose užregistruojama daug tarptautinių kompanijų, jų mokesčių įplaukos sudaro nemažą dalį šalies biudžeto.

Administracinis suskirstymas
----------------------------

*Pagrindinis straipsnis – Barbadoso parapijos*.

Barbadosas suskirstytas į 11 parapijų:

1. Kristaus bažnyčia
2. Šv. Andriejus
3. Šv. Jurgis
4. Šv. Jokūbas
5. Šv. Jonas
6. Šv. Juozapas
7. Šv. Liucija
8. Šv. Mykolas
9. Šv. Petras
10. Šv. Pilypas
11. Šv. Tomas

Geografija
----------

*Pagrindinis straipsnis – Barbadoso geografija*.
Karlaisl Bei (Carlisle Bay) miesto pakrantė
Barbadosas yra labiausiai į rytus nutolusi Karibų jūros sala. Jos ilgis – 34 km. Aukščiausias taškas – Hilabio kalnas siekia 354 m aukštį.

Barbadosas susidaręs iš koralinių klinčių, salos paviršius palyginti lėkštas, išskyrus kelias kalvas šiaurėje. Vakarinėje pakrantėje daug balto smėlio paplūdimių, o rytinė pakrantė uolinga. 80 % dirbamos žemės auginamos cukranendrės. Saloje rasta naftos, kuri patenkina trečdalį valstybės energetikos poreikių.

Barbadosas vadinamas „mažąja Anglija", nes saloje laikomasi britų papročių ir yra daug tradicinių angliškų pastatų.

Klimatas tropinis pasatinis; karštas ir drėgnas. Vidutinė mėnesio oro temperatūra 25–27 °C. Vidutinis metinis kritulių kiekis – 1400 mm. Dažni uraganai.

Ekonomika
---------

*Pagrindinis straipsnis – Barbadoso ekonomika*.
Vieno žymiausių Barbadoso žemės ūkio produktų – romo Mount Gay – gamykla
Barbadoso ekonomika – mišri. Ženklią jos dalį sudaro cukranendrių produkcijos – romo (2019 m. – 11% viso eksporto), cukraus, melasos eksportas. Kitą dalį eksporto sudaro drabužiai, baldai, elektros ir elektriniai prietaisai, gaminiai iš plastiko, laivai, paslaugos. Paplitusi žvejyba. Eksploatuojami naftos ir gamtinių dujų telkiniai. Turizmas Barbadose duoda daugiau pajamų nei cukraus gamyba. Barbadose veikia trečia didžiausia vertybinių popierių birža Karibų jūros regione.

Pagal vienam gyventojui BVP tenkantį Barbadosas pasaulyje 2015 m. užėmė 51 vietą, jis priskiriamas aukšto žmogiškojo išsivystymo lygio šalių grupei. Nepaisant to, 2012 m. atlikto tyrimo duomenimis, 20% šalies gyventojų gyveno skurde, 10% – susidurdavo su ženkliais sunkumais norėdami patenkinti kasdienius poreikius.

Turizmo pajamos šalyje sumažėjo 2001–2002 m. laikotarpiu dėl 2001 m. rugsėjo 11 d. teroristinio išpuolio JAV. 2003 m. pajamos stabilizavosi, o nuo 2004 m. nuolat auga.

Manoma, kad 2006-ieji šaliai buvo didžiausių statybų metai, nes tuo metu buvo baigti vieni didžiausių šalies istorijoje statybų projektai.

### Valiuta

Piniginis vienetas – Barbadoso doleris; vienas doleris lygus 100 centų. Nors saloje priimami ir Amerikos bei Kanados doleriai, tačiau vietinė valiuta turi nedidelių privalumų.

Galima naudotis kreditinėmis kortelėmis – American Express, Discover Card, Diners Club, MasterCard, Visa, Barclaycard, Cardblansh, Eurocard, kurias priima apmokėjimui daugelyje salos vietų, turistiniai čekiai – visuose bankuose ir daugelyje viešbučių.

Norint išvengti papildomų pinigų keitimo operacijų, turistams rekomenduojama turėti JAV dolerių arba svarų sterlingų.

Gyventojai
----------

*Pagrindinis straipsnis – Barbadoso demografija*.
1927 m. gyveno 170 000 gyventojų, iš jų 90 proc. juodaodžiai ir mulatai.

2009 m. duomenimis, šalyje gyveno 284 589 gyventojai (180 vieta pasaulyje). Beveik 90 % gyventojų yra kilę iš Afrikos. Kitą dalį sudaro žmonės kilę iš tokių šalių kaip Jungtinė Karalystė, Airija, Kinija, Indija, JAV ir Kanada.

Vidutinė gyvenimo trukmė Barbadose yra 77 metai. Kartu su Kinija, Barbadosas yra didžiausią šimtamečių gyventojų nuošimtį turinti šalis.

Šalies gyventojų raštingumas JTO duomenimis nuo 1984 m. siekia 100%, kitų šaltinių duomenimis – tiek vyrų tiek moterų raštingumo lygis 2020 m. buvo po 99,6 %.

Oficiali Barbadoso kalba yra anglų kalba. Tačiau vietiniai kalba tam tikra sava tartimi, vadinama barbadoso-anglų kalba.

Pagrindinė religija – krikščionybė. Apie 67% gyventojų išpažįsta protestantizmą (anglikonai – 40%, metodistai – 7%, kiti 20%), 4% – katalikai, 12% – kitų tikėjimų, 17% – netikintys.

Vieni žymiausių Barbadose gimusių žmonių yra lengvaatletis Obadele Thompsonas, futbolininkai Ashley Cole ir Theo Walcottas, dainininkė Rihanna.

Kultūra
-------

*Pagrindinis straipsnis – Barbadoso kultūra*.
Iš Barbadoso kilusi dainininkė Rihanna
### Sportas

*Pagrindinis straipsnis – Barbadoso sportas*.
Kaip ir visose Karibų regiono šalyse, kurias buvo kolonizavusi Didžioji Britanija, Barbadose labai populiarus kriketas. Šalies kriketo komanda žaidžia jungtinėje 15 Karibų regiono šalių Vest Indijos kriketo lygoje. Barbadose vyko 2007 m. pasaulio kriketo čempionato finalinės rungtynės.

Olimpinis sprinto čempionas Obadele Thompson, gimęs Barbadose, populiarina šalyje lengvąją atletiką.

Taip pat šalyje populiarumą įgauna kitos sporto šakos – krepšinis, tinklinis, netbolas.

Kita informacija
----------------

* Barbadoso ryšiai
* Barbadoso transportas
* Barbadoso tarptautiniai santykiai
* Barbadoso šventės

Nuorodos
--------

|  |  |
| --- | --- |
|  | **Vikiteka: Barbadosas** – vaizdinė ir garsinė medžiaga  |

Vikižodynas 

Laisvajame žodyne yra terminas **Barbadosas**

* Pagrindiniai faktai apie šalį (anglų kalba)  Archyvuota kopija 2005-05-13 iš Wayback Machine projekto.

Šaltiniai
---------

1. ↑  „Valstybių ir jų sostinių pavadinimai". *Valstybinė lietuvių kalbos komisija*. Suarchyvuotas originalas 2022-10-06. Nuoroda tikrinta 2022-06-23. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. ↑  Barbados becomes a Republic Archyvuota kopija 2023-03-23 iš Wayback Machine projekto.
3. ↑  *Journal of the Barbados Museum and Historical Society*, Vol. 44 (1998).
4. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 51
5. ↑  Report for Selected Countries and Subjects
6. ↑  „20 percent in poverty". *Caribbean Broadcasting Corporation*. 20 April 2012.
7. ↑  BUILDERS PARADISE
8. ↑  Literacy rate, adult total (% of people ages 15 and above) – Barbados, UNESCO Institute for Statistics (uis.unesco.org). Data as of June 2022.
9. ↑  Barbados, UNESCO institute for statistics.


|  |  |  |  |
| --- | --- | --- | --- |
| 

| Ž • A • RŠalių sąrašas | Amerika |
| --- |
|  |
| 
**Šiaurės Amerika**
JAV | Kanada | Meksika
Kiti politiniai vienetai: Bermudų salos | Grenlandija | Sen Pjeras ir Mikelonas
**Centrinė Amerika**
Belizas | Gvatemala | Hondūras | Kosta Rika | Nikaragva | Panama | Salvadoras
**Karibų jūros regionas**
Antigva ir Barbuda | Bahamos | Barbadosas | Dominika | Dominikos Respublika | Grenada | Haitis | Jamaika | Kuba | Sent Kitsas ir Nevis | Sent Lusija | Sent Vinsentas ir Grenadinai | Trinidadas ir Tobagas
Kiti politiniai vienetai: Angilija | Aruba | Britanijos Mergelių salos | Gvadelupa | JAV Mergelių salos | Kaimanų salos | Karibų Nyderlandai | Kiurasao | Martinika | Montseratas | Puerto Rikas | Sen Martenas | Sint Martenas | Terkso ir Kaikoso salos
**Pietų Amerika**
Argentina | Bolivija | Brazilija | Čilė | Ekvadoras | Gajana | Kolumbija | Paragvajus | Peru | Surinamas | Urugvajus | Venesuela
Kiti politiniai vienetai: Folklando (Malvinų) Salos | Prancūzijos Gviana | Pietų Džordžija ir Pietų Sandvičo salos  |

 |

|  |  |  |  |
| --- | --- | --- | --- |
| 

| Ž • A • RTautų sandrauga |
| --- |
|  |
| 
Antigva ir Barbuda, Australija, Bahamos, Bangladešas, Barbadosas, Belizas, Botsvana, Brunėjus, Dominika, Gajana, Gana, Grenada, Indija, Jamaika, Jungtinė Karalystė, Kamerūnas, Kanada, Kenija, Kipras, Kiribatis, Lesotas, Malaizija, Malavis, Malta, Mauricijus, Mozambikas, Naujoji Zelandija, Namibija, Nauru, Nigerija, Pakistanas, Papua Naujoji Gvinėja, PAR, Ruanda, Saliamono salos, Samoa, Seišeliai, Sent Kitsas ir Nevis, Sent Lusija, Sent Vinsentas ir Grenadinai, Siera Leonė, Singapūras, Svazilandas, Šri Lanka, Tanzanija, Tonga, Trinidadas ir Tobagas, Tuvalu, Uganda, Vanuatu, Zambija |

 |


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| Ž • A • RMonarchijos |
| --- |
|  |
| Absoliutinės | 
Brunėjus · Saudo Arabija · Esvatinis · Vatikanas |  |
|  |
| Konstitucinės | 
Antigva ir Barbuda · Australija · Andora · Bahamai · Bahreinas · Barbadosas · Belizas · Belgija · Butanas · Danija · Grenada · Ispanija · Jamaika · Japonija · Jordanija · Jungtinė Karalystė · Jungtiniai Arabų Emiratai · Kambodža · Kanada · Kataras · Kuveitas · Lichtenšteinas · Lesotas · Liuksemburgas · Malaizija · Monakas · Marokas · Nyderlandai · Naujoji Zelandija · Norvegija · Omanas · Papua Naujoji Gvinėja · Sent Kitsas ir Nevis · Sent Lusija · Sent Vinsentas ir Grenadinai · Saliamono salos · Švedija · Tailandas · Tonga · Tuvalu |
|  |
| Renkamos | 
Andora · Jungtiniai Arabų Emyratai · Kambodža · Kuveitas · Malaizija · Svazilandas· Vatikanas |

 |